google/wiki40b huggingface dataset:
Astyanax

Astyanax (starogr. Ἀστυάναξ – Astyanax, latinsky Astyanax) je v gréckej mytológii syn Hektora, hrdinu trójskej vojny a vrchného veliteľa trójskych vojsk.
Jeho matkou bola Andromaché, milujúca manželka a matka, verná, spoľahlivá, vznešená. Osud im ale neprial dlhý a spokojný život.
V desiatom roku trójskej vojny bol Astyanax, ktorému tiež hovorili Skamandrios, len roztomilé nemluvňa. Keď Gréci dobyli a spustošili Tróju, zišla sa ich vojnová rada, aby rozhodla, ako naložiť s členmi kráľovskej rodiny. Odysseus odporúčal, aby potomkovia kráľa Priama boli do jedného vyhubení, ostatní však nechceli nemluvňa zabiť. Veštec Kalchas však vyhlásil, že ak chlapec ostane nažive, pomstí svojich rodičov i svoje mesto. To rozhodlo. Potom Odysseus zhodil malého Astyanaxa z hradieb. V mýtoch je však viac verzií o tom kto dieťa zabil, jedna verzia hovorí, že tento hrozný čin spáchal Achilleov syn Neoptolemos, ktorý získal jeho matku Andromachu ako vojnovú korisť.
Tak prišiel o život posledný potomok zakladateľa Tróje, Ila. Tým sa skončili veľké nádeje jeho otca Hektora, ktorý v ňom videl budúceho veľkého vládcu Tróje, uctievaného a milovaného svojim ľuďom.
Castres-Gironde

Poloha

Obec má rozlohu 6,97 km². Najvyšší bod je položený 32 m n. m. a najnižší bod 3 m n. m.

Obyvateľstvo

Počet obyvateľov obce je 2 046 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mikuláš Galanda

Štúdium

Po absolvovaní gymnázia v Lučenci, začal v roku 1914 študovať maľbu na Akadémii výtvarných umení v Budapešti. Štúdium však musel po dvoch rokoch pre vojnové udalosti zanechať. 
V roku 1922 odchádza do Prahy, kde začal študovať na Umeleckopriemyselnej škole u prof. H. V. Brunnera. Po roku prestúpil na pražskú Akadémiu výtvarných umení a študoval u prof. A. Thieleho a prof. F. Bromseho. Počas štúdia v Prahe sa spriatelil s Ľudovítom Fullom. Spoločne vydávali časopis "Súkromné Listy Fullu a Galandu", ktoré sa stali manifestom slovenského umenia.

Pôsobenie

Po ukončení štúdia vyučoval Mikuláš Galanda od roku 1929 maľbu a kreslenie na strednej škole v Bratislave. V roku 1933 sa stal riadnym profesorom na tamojšej Škole umeleckých remesiel.
Na začiatku tridsiatych rokov vystúpil Mikuláš Galanda spolu s priateľom Ľudovítom Fullom pred verejnosť s manifestom „Súkromné listy Fullu a Galandu“, v ktorých: „vyslovili potrebu skoncovať so starými, nič nehovoriacimi umeleckými metódami a zabehanými manierami a žiadali preraziť a uvoľniť cestu novým výrazovým prostriedkom a postupom, ktoré by zodpovedali dynamickým premenám, ktoré boli charakteristické pre život človeka a spoločnosti 20. storočia.“ 
Po náhlej smrti bol Mikuláš Galanda pochovaný v Turčianskych Tepliciach a v roku 1978 boli jeho telesné pozostatky prevezené na Národný cintorín v Martine. V jeho rodnom dome v Turčianskych Tepliciach je od roku 1991 sprístupnená galéria so stálou expozíciou jeho diel.
Anton Hatiar

Životopis

V roku 1912 – 1921 študoval na gymnáziu v Ružomberku, 1921 – 1926 na lesníckom odbore Vysokej školy zemědělskej v Brne, 1926 Ing. Asistent Správy mestských lesov v Košiciach, Třeboni, v roku 1930 taxátor, 1939 – 1945 a 1946 – 1951 vedúci taxačného oddelenia Riaditeľstva štátnych lesov v Banskej Bystrici (od roku 1946 pre celé územie Slovenska). Zakladateľ a organizátor hospodárskej úpravy lesov na Slovensku. Venoval sa vypracúvaniu lesných hospodárskych plánov. Vypracoval spôsob použitia leteckej snímky a fotogrametrie v lesnej taxácii. Spoluautor technickej príručky hospodárskej úpravy lesov. Autor smerníc a článkov v odborných časopisoch.
Marcenod

Poloha

Obec má rozlohu 9 km². Najvyšší bod je položený 946 m n. m. a najnižší bod 655 m n. m.

Obyvateľstvo

Počet obyvateľov obce je 638 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dvojťažka

Dvojťažka (resp. trojťažka, štvorťažka, ...) je šachový problém, v ktorom na stanovený počet ťahov (t.j. 2, resp. 3, 4...), aj pri najlepšej obrane druhej strany, príslušná strana dá mat. Ak nie je uvedené inak, na ťahu je biely (ktorý je na spodnej strane šachovnice a jeho pešiaci postupujú smerom nahor) a má dať mat čiernemu.
Jassko-kišinevská operácia

Dôsledky

Po obsadení Rumunska vyhlásil ZSSR 5. septembra vojnu Bulharsku, ktoré hoci bolo spojencom Nemecka a podieľalo sa na okupácii Juhoslávie a Grécka, ale voči ZSSR sa správalo neutrálne. 8. septembra prekročila Červená armáda rumunsko-bulharské hranice a nasledujúci deň vypuklo v Bulharsku povstanie. Bulharsko sa stalo spojencom ZSSR a vyhlásilo Nemecku vojnu.
Alkohol (hydroxyderivát)

Alkoholy sú hydroxyderiváty, v ktorých je hydroxylová skupina -OH naviazaná na sp³ hybridizovaný uhlík.

Štruktúra

Podľa počtu kovalentných väzieb s uhlíkmi (C-C), ktoré má uhlíkový atóm nesúci –OH skupinu, ich delíme na primárne, sekundárne a terciárne.
Najjednoduchším alkoholom je metanol (metylalkohol).
Alkoholy môžu obsahovať jednu alebo viac hydroxydových skupín, no dve alebo viac skupín sa na jednom uhlíkovom atóme môžu nachádzať len výnimočne. Hydroxylová skupina nie je schopná dlhšie existovať ani na izolovanej viacnásobnej väzbe.

Acidobázické vlastnosti

Alkoholy sú amfotérne látky, čo znamená, že sa správajú aj ako kyseliny, aj ako zásady v závislosti od prostredia.

Kyslé reakcie

Účinkom alkalických kovov tvoria alkoholy soli nazývane alkoholáty alebo alkoxidy. Obsahujú skupinu R-O⁻
2 R-OH + 2 Na → 2 R-O⁻Na⁺ + H₂
2 R-OH + 2 NaOH → 2 R-O⁻Na⁺ + H₂O ; táto reakcia však neprebieha, pretože alkoholátový anión je oveľa silnejšia zásada ako voda a keďže vo vode nemôže byť silnejšia zásada ako je OH⁻, naša reakcia bude prebiehať opačným smerom, čiže prebieha hydrolýza alkoholátu
napr.:
2 CH₃CH₂OH + 2 Na → 2 CH₃CH₂O⁻Na⁺ + H₂
CH₃ONa + CH₃I → CH₃OCH₃ + NaI
Názvoslovie alkoholátov:
CH₃ONa
- systémové názvy nátrium-metanolát, metoxid sodný (menej správny)
- nesprávne je použiť názov typu "metanolát sodný"
Požiarna charakteristika

Požiarna charakteristika (angl. fire performance) je podľa medzinárodného terminologického slovníka pre požiarnu bezpečnosť STN EN ISO 13943 reakcia skúšobnej vzorky pri vystavení požiarnej skúške. Tento termín úzko súvisí so skúšaním a hodnotením stavebných výrobkov a prvkov stavieb z hľadiska ich správania sa pri požiari t. j. ich reakcie na oheň a požiarnej odolnosti. Z hľadiska európskej legislatívy o stavebných výrobkoch je možné anglický termín "fire performance" preložiť aj ako "požiarny parameter".

Súvislosť medzi požiarnymi charakteristikami

V praxi sa často stretávame s nesprávnou intrepretáciou a vzájomným zamieňaním významu pojmov "reakcia na oheň" a "požiarna odolnosť", aj keď medzi nimi existuje určitá súvislosť vo vzťahu k fázam rozvoja požiaru. Reakcia na oheň je dôležitou požiarnou charakteristikou z hľadiska 1. a 2. fázy rozvoja požiaru a požiarna odolnosť je dôležitou požiarnou charakteristikou z hľadiska 3. a 4. fázy rozvoja požiaru. Vzťah oboch uvedených požiarnych chatakteristík ku fázam rozvoja požiaru sa uvádza na obrázku.
Belmont (Haute-Saône)

Poloha

Obec má rozlohu 4,5 km². Najvyšší bod je položený 417 m n. m. a najnižší bod 335 m n. m.

Obyvateľstvo

Počet obyvateľov obce je 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jednovrcholová frazéma

Jednovrcholová frazéma je frazéma pozostávajúca z jedného pôvodne plnovýznamového a jedného, prípadne dvoch alebo troch pôvodne neplnovýznamových slov: do nohy (všetci), pod nosom (blízko), od Adama (odpradávna), na betón (iste), ani za mak (vôbec nič). Nazývajú sa aj minimálne frazémy.
Fréauville

Poloha

Obec má rozlohu 5,41 km². Najvyšší bod je položený 170 m n. m. a najnižší bod 74 m n. m.

Obyvateľstvo

Počet obyvateľov obce je 134 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Samus Aran

Opis postavy

Samus je atletická, 1,9 metrov vysoká žena s blond vlasmi. Väčšiou je zobrazovaná vo svojom špeciálnom mechanickom exoskelete volanom "Power Suit," ktorý sa počas hier rôznymi spôsobmi vylepšuje. Namiesto jednej ruky exoskeletu má špeciálny kanón, ktorý strieľa rôzne energetické výboje alebo rakety.
Svoje detstvo strávila na baníckej kolónii na planéte K-2L, až kým celú kolóniu neprepadli a nezničili Vesmírni piráti, na ktorích čele stál obludným Ridley. Potom, čo počas útoku prišla o oboch rodičov, ju našla a adoptovala vtáčia mimozemská rasa Chozo. Samus potom vyrastala na ich planéte Zebes, kde Chozo upravili jej DNA aby zlepšili jej fyzickú silu a schopnosti. Tiež sa tam naučila bojovať a ovládať svoj Power Suit. Neskôr sa zapísala do armády Galaktickej federácie, no po mnohých nezhodách s jej veliacim dôstojníkom Adamom Malkovichom odišla a stala sa nezávislou lovkyňou odmien. Federácia si ju kvôli jej výnimočným schopnostiam často najíma na rôzne nebezpešné misie.
Postava bola silne inšpirovaná Ellen Ripleyovou (ktorú stvárnila Sigourney Weaverová) z filmu Votrelec, a jej vzhľad bol vytvorený podľa herečky Kim Basingerovej.
Svilengrad

Svilengrad (po bulharsky: Свиленград) je mesto v južnom Bulharsku, ktoré sa nachádza v Chaskovskej oblasti. Mesto je administratívnym centrom rajónu Svilengrad. V meste žije 19 011 obyvateľov.
Tlak

Fyzikálna podstata

Tlak v plynoch je vyvolaný tepelným pohybom častíc plynu (atómov alebo molekúl); nárazy týchto častíc na steny nádoby sa prejavia pôsobiacim tlakom. Podobne to platí aj pri kvapalinách. Tlak pôsobí aj v pevných látkach, kde sa prenáša interakciou medzi časticami v štruktúre látky.

Kinetický tlak

Tlak v plynoch (napríklad tlak napínajúci pneumatiku bicykla) je iného charakteru ako tlak vyvolaný napríklad tehlou ležiacou na zemi. Spôsobujú ho nárazy jednotlivých molekúl plynu, ktoré sa pohybujú priestorom a pritom narážajú do stien nádoby (a občas aj do iných molekúl). Preto niekedy hovoríme o tzv. kinetickom tlaku – toto zvýrazňuje fakt, že hlavným dôvodom pre prítomnosť tlaku je skutočne pohyb molekúl. Pohybom molekúl plynov sa zaoberá tzv. kinetická teória plynov, jedným z jej dôležitých výsledkov je tzv. stavová rovnica pre ideálny plyn.

Atmosférický tlak

pozri hlavný článok: Atmosférický tlak

Atmosférický tlak je špeciálnym prípadom hydrostatického tlaku vyvolaného hmotnosťou vzduchu tvoriaceho atmosféru. Pod vplyvom počasia atmosférický tlak mierne kolíše, preto bol zavedený takzvaný štandardný atmosférický tlak alebo normálny tlak s hodnotou 101 325 Pa a je približne rovný typickej hodnote tlaku na úrovni mora. Tlak v atmosfére klesá s nadmorskou výškou, pretože sa zmenšuje stĺpec vzduchu nad miestom merania.

Pretlak a podtlak

Ide o relatívne vyjadrenie tlaku, obvykle ako tlak v nejakom uzavretom priestore voči tlaku v okolitom priestore (často atmosférickom). Pretlak znamená vyšší než referenčný, podtlak nižší než referenčný tlak..
Nacugumo (torpédoborec)

Bojové nasadenie

V noci z 11. na 12. októbra 1942 sprevádzal Nacugumo lietadlové lode Nisshin and Chitose na ceste ku Guadalcanalu. Po bitke pri myse Esperance sprevádzajúc poškodený torpédoborec Murakumo bol potopený leteckým náletom. Celý incident trval len 39 minút. Potopil sa 165 km (90. míľ) severozápadne od ostrova Savo (08°50′ s.š., 159°20′ v.d.). Posádku zachránil torpédoborec Asagumo. Zahynulo 14 členov posádky vrátane veliteľa plavidla Moritaroua Cukamota.
Zo stavu Japonského cisárskeho loďstva bola odpísaná 15. novembra 1942.
Werner Bischof

Životopis

Bol jediný syn švajčiarskeho podnikateľa. Začal študovať kreslenie a telesnú výchovu na učiteľskom ústave v Schierse. V roku 1932 odišiel študovať na Umeleckopriemyselnú školu do Zürichu, kde vstúpil do všeobecnej prípravky. Ešte v tom istom roku sa stal druhým riadnym žiakom Hansa Finslera v novozaloženej fotografickej triede.  Fotografie zo školských rokov majú čistotu výrazu, ktorá zostala spätá s jeho dielom aj neskôr. O niekoľko rokov už mal v Zürichu vlastný fotoateliér.
Jeho prvými zákazkami boli módne a reklamné obrázky. Počas 2. svetovej vojny narukoval do švajčiarskej armády, kde strávil dva roky v aktívnej službe. Aj počas nej pokračoval vo svojom skúmaní svetla, kontrastov svetla a tieňa a to, ako sa uplatňujú v najrôznejších materiáloch. Tieto fotografie mu vydal veľký švajčiarsky časopis "Du", ktorého zamestnancom sa hneď potom stal. V tomto období prešiel z fotografovania prírody a objektov na fotografie ľudí. Sám o tom hovorí: "V roku 1944 som prvýkrát fotografoval ľudí. Nikdy som si nemyslel, že raz budem fotografovať práve ľudí. Robil som fotografie mušlí, piesku, prírodnej krásy. A robil som to, lebo som sa vedel zmocniť týchto materiálov, a nie ľudí." Vznikajú cykly viazané na jednu tému: Cirkus, Mrzáci, či Utečenci.
Po vojne odišiel fotografovať vojnou spustošenú krajinu po celej Európe a jeho fotografie uverejnili časopisy ako Life, Picture Post, či Observer.
V roku 1949 sa stal šiestym členom agentúry Magnum Photos, kde už pôsobili Robert Capa, Henri Cartier-Bresson, George Rodger, David „Chim“ Seymour a Ernst Haas. 
V máji toho roku sa oženil a so svojou manželkou Rosellin zostal v Anglicku, kde podpísal zmluvu s magazínmi Picture Post a Observer. V roku 1950 sa imunarodil prvý syn Marek.

Bischof pracoval pre taliansky magazín Epoca, cestoval do Talianska, Paríža a na Island. O rok neskôr pobýval na Strednom a Ďalekom východe, odkiaľ priviezol svoju najslávnejšiu fotoreportáž o hladomore v indickej provincii Bihár.
V roku 1952 pobýval v Japonsku, podnikol tri cesty do Kóree, dva mesiace pracoval v Hongkongu pre časopis Match. V roku nazhromaždil materiál pre zvláštne vydanie časopisu Du - People in the Far East a pre knihu Japonsko. Fotografoval korunováciu [Alžbeta II.|Alžbety II.], v septembri odletel pracovať do USA pre periodikum Fortune a začal plánovať cestu naprieč Strednou a Južnou Amerikou.
V roku 1954 odcestoval do Mexika a Panamy, kde pracoval pre časopis Life, neskôr odletel do Limy a Santiaga. V apríli pracoval v Čile pre Magnum Photos na reportáži „Generation Women“. Vrátil sa do Limy a navštívil Machu Picchu. Dňa 16. mája, pri zjazde horskej cesty v Andách, sa spolu s geológom Ali de Szepessym a vodičom zrútili do priepasti. Celá posádka automobilu zahynula. Dňa 26. mája sa narodil v Zürichu jeho druhý syn Daniel.
Rix (Nièvre)

Poloha

Obec má rozlohu 3,92 km². Najvyšší bod je položený 217 m n. m. a najnižší bod 152 m n. m.

Obyvateľstvo

Počet obyvateľov obce je 201 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Nachum Sokolov

Biografia

Narodil sa do rabínskej rodiny v ruskom Wyszogróde (dnes v Poľsku) a ako sedemnásťročný začal prispievať do miestnych hebrejských novin ha-Cefira. Rýchlo si získal okruh čitateľov a z politicky i nábožensky rôznych vrstiev poľských Židov, od sekulárnych intelektuálov po antisionistických charedim. V priebehu rokov sa nakoniec stal starším editorom a spolumajiteľom.
V roku 1906 bol požiadaný aby sa stal generálnym tajomníkom Svetového sionistického kongresu. V nasledujúcich rokoch cestoval po Európe a severnej Amerike, aby propagoval sionistickú myšlienku. Počas prvej svetovej vojny žil v Londýne, kde bol hlavným obhajcom Balfourovej deklarácie z roku 1917, v ktorej britská vláda vyjadrila svoju podporu pre vznik židovskej domoviny v Palestíne. V roku 1931 bol zvolený za prezidenta Svetového sionistického kongresu a túto funkciu zastával až do roku 1935, kedy ho nahradil Chajim Weizmann.
Sokolov bol plodný spisovateľ a prekladateľ. Medzi jeho diela patrí trojdielna biografia Barucha Spinozu a mnoho iných biografií. Bol prvým človekom, ktorý do hebrejčiny preložil Herzlovu utopickú Staronovú zem (Alteneuland), ktorej názov preložil ako Tel Aviv (doslova „Jarný pahorok“). V roku 1909 bol tento názov použitý na pomenovanie mesta blízko prístavu Jaffa, dnešného Tel Avivu.
Zomrel v Londýne v roku 1936. Je po ňom pomenovaný napríklad kibuc Sde Nachum.
Subprime market

Subprime market je súčasť trhu spotrebiteľských úverov. Na tomto trhu získavajú úvery klienti, ktorým ich odmietli poskytnúť spoločnosti pôsobiace na prime markete (po slovensky niekedy označovaný ako trh prvotriednych úverov) kvôli ich nízkej bonite. Rizikové úvery sú poskytované za oveľa vyššie úroky a poplatky ako pri prvotriednych úveroch. Spravidla ide o úrokové sadzby zhruba päťdesiat a viac percent ročne.
Najčastejšie je trh rizikových úverov spájaný s hypotekárnou krízou v USA. Rizikové hypotéky získavali takmer všetci žiadatelia bez ohľadu na ich úverovú históriu a platobnú morálku. Úrokové sadzby vzrástli, a tým rástli aj splátky hypoték. Ľudia ich ale neboli schopní splácať, čím prišli často o celý svoj majetok.

Úvery

Z výskumu HUD (U.S. Department of Housing and Urban Development) vyplýva, že ľudia s nízkymi príjmami si zaobstarávajú rizikové úvery trikrát častejšie ako ľudia s vysokými príjmami. Rovnako sa takéto úvery objavujú pri etnických menšinách päťkrát častejšie ako pri majoritnej populácii.

Veritelia

Pri rizikových úveroch je oveľa väčšia pravdepodobnosť nesplácania ako pri prvotriednych úveroch. Prime úvery označuje anglosaská literatúra niekedy aj ako „A úvery“, rizikové úvery ako A mínus, B, C a D úvery.
So zhoršujúcim sa hodnotením úveru rastie aj výška úrokovej miery. Veritelia poskytujúci rizikové úvery sa v anglicky hovoriacich krajinách odlišujú formou svojej propagácie. Tá sa zameriava na klientov, ktorí majú problém získať pôžičku na prime markete. Podľa HUD majú rizikoví veritelia vo svojom názve často slová: „acceptance“ (súhlas), „consumer“ (spotrebiteľ), „finance“ (financie). Veritelia sú na rizikovom trhu ochotní požičiavať rizikovým klientom. Za to si účtujú mnohonásobne vyššie úroky a poplatky ako veritelia na prime markete. Veritelia tieto poplatky ospravedlňujú vyššími rizikovými nákladmi a nákladmi na správu, preto musí byť vybavovanie takýchto úverov omnoho agresívnejšie a asertívnejšie (pretože pravdepodobnosť nesplácania je vysoká). Veritelia vo svojich ponukách zdôrazňujú, že nepožadujú doklad o príjme, nevyžadujú záruky, nepozerajú do registra dlžníkov, ani iným spôsobom nezisťujú zadlženosť žiadateľov.
Lanrodec

Poloha

Obec má rozlohu 31,92 km². Najvyšší bod je položený 280 m n. m. a najnižší bod 132 m n. m.

Obyvateľstvo

Počet obyvateľov obce je 1 194 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Daidalos zo Sikyónu

Daidalos (starogr. Δαίδαλος) bol grécky sochár v 4. storočí pred Kr.
Daidalos, syn a žiak sochára Patrokla zo Sikyónu (zrejme aj brat Polykleita), tvoril podľa rímskeho spisovateľa Plínia hlavne za čias 95. olympiády, teda v rokoch 400 až 396 pred Kr.
Staroveký cestovateľ Pausanias uvádza, že bol autorom štyroch umeleckých diel, ktoré videl na posvätnej pôde Olympie. Bol to tropaion, ktorý zhotovil pre Eliďanov na pamiatku spartskej bitky v Altide, sochy Eliďanov Timóna a jeho syna Aisypa, olympijských víťazov v jazdeckých disciplínach z roku 400 pred Kr. a Aristodéma, víťaza olympijských hier v zápasení v roku 388 pred Kr. Pausanias medzi jeho diela zaradil aj sochu Arkada a sochu bohyne Niké, ktoré Tegejčania venovali ako votívne dary bohu Apolónovi do Delf na počesť ich víťazstva nad Sparťanmi.
Plínius zaznamenal, že Daidalos bol autorom bronzových sôch Prótesilaa a Pythodéma, mladých zápasníkov so škrabadlami (bronzové alebo železné škrabadlo sa používalo na očistenie tela pred kúpeľom).Taliansky znalec antického umenia Paolo Moreno mu aj na základe tejto informácie pripisuje originál sochy Apoxyomena (gréckeho atléta so škrabadlom), známeho z niekoľkých kópií, z ktorých najzachovalejšia je uložená v archeologickom múzeu v Záhrebe.
Svedectvom tvorby tohto umelca sú i jeho zachované signatúry na podstavcoch zo sôch, objavené v Olympii a v Delfách. Nápis na jednom z podstavcov z Delf hlása, že tento podstavec bol základňou sochy víťaza pýtických hier v dorasteneckom boxe.
Eminencia

Eminencia (lat. eminentia) je titul a oslovenie kardinálov a veľmajstra rádu Maltézskych rytierov.
História tohoto titulu spadá do obdobia tridsaďročnej vojny, kedy jeho zavedením pápež Urban VIII. zdôraznil spoločenské a politické postavenie kardinálov. Význam tohoto kroku spočíval predovšetkým v zaradení tohoto titulu ihneď za titul panovníka, čo dlhodobo posilnilo spoločenské postavenie kardinálov, čo spolu s ďalšími opatreniami zvýšilo politický vplyv cirkvi.
Roku 1630 tento titul pridelil pápež Urban VIII. veľmajstrom rádu Maltézskych rytierov, čím sa snažil posilniť svoj (pápežov) vplyv na tento rád.
Titul sa používa s predsunutým privlastňovacím zámenom "Jeho" a obe časti titulu sa majú písať s veľkým začiatočným písmenom, napríklad Jeho Eminencia, kardinál... alebo v oslovení Vaša Eminencia, veľmajster rádu Maltézskych rytierov...
Plesiadapoidy

Postavenie v systéme

Dlhé roky je sporné, či Plesiadapiformes patria pod primáty. Podľa Silcox-Gunnell 2008 prevažuje už názor, že áno; okrem toho sú podľa nich Plesiadapiformes pravdepodobne parafyletický taxón. Benton 2015, ktorý sám Plesiadapiformes uvádza pod primátmi v širšom zmysle, píše, že väčšina štúdií aktuálne uvádza Plesiadapiformes ako monofyletický sesterský taxón primátov [?v užšom zmysle], ale rozsiahla štúdia Ni et al. 2013 vraj naopak umiestňuje Plesiadapiformes niekde medzi tany a letuchy. Gaisler a Zima 2018 uvádza na jednom mieste, že Plesiadapiformes sú bazálna línia taxónu Euarchonta (=primáty+letuchy+tany), a na inom mieste uvádza, že Plesiadapiformes sa niekedy uvádzajú ako formy podobné (včasným) primátom, čo je však vraj pochybné a niektoré Plesiadapiformes boli vraj "nedávno presunuté medzi letuchy".
Maysel

Poloha

Obec má rozlohu 3,71 km². Najvyšší bod je položený 142 m n. m. a najnižší bod 32 m n. m.

Obyvateľstvo

Počet obyvateľov obce je 253 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
RS Ginnastica Torino

História

Športový klub Reale Società Ginnastica Torino vznikol už v roku 1844. Je tak najstarší športový klub svojho druhu v Taliansku. V roku 1897 vznikla futbalová časť tohto klubu, ktorá sa zapojila hneď do prvého ročníka talianskej ligy, kde klub skončil v semifinále. Ani v nasledujúcich ročníkoch existencie futbalového oddielu sa mu nepodarilo postúpiť cez prvé kola súťaže. Po tom, čo sa tím nedokázal presadiť, bol nakoniec zrušený. Samotný športový klub však nezanikol.
Daubèze

Poloha

Obec má rozlohu 5,63 km². Najvyšší bod je položený 94 m n. m. a najnižší bod 43 m n. m.

Obyvateľstvo

Počet obyvateľov obce je 153 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sun-c’

Sun-c’ (čín. 孫子, pchin-jin Sūn Zǐ; cca 6. storočie pred Kr.), vlastným menom Wu Sun (čín. 孫武, pchin-jin Sūn Wǔ) bol autor diela Umenie vojny, veľmi vplyvnej čínskej knihy o vojenskej stratégii.  Bol jeden z prvých realistov v teórii medzinárodných vzťahov.

Mená

Meno Sun-c’  je čestný titul s významom Majster Sun. Znak Wǔ (武) v mene znamená „bojový“ alebo „vojenský“ a je to ten istý znak ako v slove „wu-šu“ (čín. 武術, pchin-jin wǔshù – bojové umenie). Wu Sun má aj zdvorilostné meno Čchang Čching (čín. 長卿, pchin-jin Cháng Qīng).

Sun-c’ ako historická postava

Jediný zachovaný zdroj o živote Sun-c’ predstavuje biografia, ktorú napísal v 2. storočí pred Kr. historik S’-ma Čchien, ktorý ho opisuje ako generála žijúceho v štáte Wu v 6. storočí pred Kr. a preto súčasníka jedného z najväčších čínskych mysliteľov Konfucia. Táto biografia však nie je konzistentná s inými zdrojmi z daného obdobia, a forma aj obsah Umenia vojny naznačujú, že boli napísané až medzi 400 pred Kr. a 320 pred Kr.
Slovenský superpohár vo futbale 2010

V nedeľu 4. júla 2010 sa odohral zápas Slovenského superpohára vo futbale medzi MŠK Žilinou a Slovanom Bratislava. Dva najúspešnejšie tímy superpohára si zmerali sily na bratislavských Pasienkoch. Žilina ako majster Corgoň ligy a Slovan ako víťaz domáceho pohára.

História

MŠK Žilina a aj ŠK Slovan Bratislava mali pred týmto zápasom zhodne 3 výhry v superpohári. Žilina triumfovala v rokoch 2003, 2004 a 2007. Slovan v 1994, 1996 a 2009. Spolu sa však vo finále ešte nestretli ani raz.
Maslacq

Poloha

Obec má rozlohu 13,33 km². Najvyšší bod je položený 197 m n. m. a najnižší bod 67 m n. m.

Obyvateľstvo

Počet obyvateľov obce je 776 (2009).
Nasledujúci graf zobrazuje vývoj počtu obyvateľov v obci.
Zdroje: INSEE